Борис Пастернак
Оран

Превод от руски: Кирил Кадийски, —

chitanka.info

Къде са гледките познати?

Земята в свода се преля.

Шахматни правилни квадрати

са ширналите се поля.

Бранувана е равнината,

тъй гладко е — като че ли

баир сравнен е със земята

или са минали с метли.

Край всеки синор

дърветата дълбоко си поемат дъх

и вдигат се в небето синьо,

зазеленели с нежен мъх.

И клена прах не го покрива,

и аз не зная тон по-чист

от оран светло-пепелива

и от прозирен брезов лист.

1958

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.